Csehszlovákia német megszállásnak idején a pártot feloszlatták, de a tagjai illegális ellenállási mozgalmakat szerveztek a Cseh–Morva Protektorátusban és másutt. Csehszlovákia 1945-ös újraalapítását követően a párt helyreállította korábbi struktúráját és tagja lett a Nemzeti Frontnak. 1948-ban, miután Csehszlovákia Kommunista Pártja megszerezte a parlamenti többséget, a Szociáldemokrata Pártot beolvasztották a Kommunista Pártba. az 1968-as reformmozgalom idején szóba került, hogy megengednék a Szociáldemokrata Párt újraalapítását, de a szovjet beavatkozás véget vetett az efféle merész elképzeléseknek. A pártot csak az 1989-es bársonyos forradalom után alapították újra. Csehszlovákia felbomlása óta a ČSSD a Cseh Köztársaság egyik meghatározó pártja. Mindig megszerezte vagy az első, vagy a második helyet a képviselőházi választásokon.